Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7608

(3) A spanyol árak ECU-re történő átváltása céljából a (2) bekezdésben említett, az árak jelenlegi értékre történő átváltására vonatkozó szabályok alkalmazásánál figyelembe kell venni a Konferencia okmányaiban említett, referenciául szolgáló gazdasági év kezdetén jegyzett árfolyam és a következő gazdasági évre vonatkozó árak rögzítésének időpontjában érvényes árfolyam közötti különbséget. Amennyiben továbbá a peseta értéke az ECU értékéhez képest több mint 5%-kal módosul az árak rögzítésének és alkalmazásának időpontja között, a (2) bekezdésben említett, a jelenlegi értékre történő átváltásra vonatkozó szabályok alkalmazása során tekintettel kell lenni erre a módosulásra. Együttes nyilatkozat a meghatározott termőhelyről származó spanyol minőségi borokról A közösségi szabályozás értelmében vett meghatározott termőhelyről származó spanyol minőségi borok (m. t. minőségi borok) azok a borok, amelyeket a „denominación de origen” megjelöléssel állítanak elő, ténylegesen védenek és forgalmaznak. Együttes nyilatkozat a Spanyolországra vonatkozó bizonyos átmeneti intézkedésekről és bizonyos mezőgazdasági jellegű adatokról

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes